รัฐบาลไทย-ข่าวทำเนียบรัฐบาล-อ.บางระกำ ขับเคลื่อนโครงการ “หมู่บ้านนี้มีรัก ปลูกผักกินเอง เหลือแล้วแบ่งปัน” ระดับตำบล สานต่อโครงการ “Phitsanulok Green Together : ปลูกผัก & สร้างถัง รวมพลังรักษ์โลก เมืองสองแคว"
วันพฤหัสบดีที่ 15 ธันวาคม 2565
อ.บางระกํา ขับเคลื่อนโครงการ “หมู่บ้านนี้มีรัก ปลูกผักกินเอง เหลือแล้วแบ่งปัน” ระดับตําบล สานต่อโครงการ “Phitsanulok Green Together : ปลูกผัก & สร้างถัง รวมพลังรักษ์โลก เมืองสองแคว"
อําเภอบางระกํา ขับเคลื่อนโครงการ “หมู่บ้านนี้มีรัก ปลูกผักกินเอง เหลือแล้วแบ่งปัน” ระดับตําบล สานต่อโครงการ “Phitsanulok Green Together : ปลูกผัก & สร้างถัง รวมพลังรักษ์โลก เมืองสองแคว” เพื่อร่วมเป็นส่วนหนึ่งในการเฉลิมฉลองเนื่องในวันดินโลก ปี 2565
อําเภอบางระกํา ขับเคลื่อนโครงการ “หมู่บ้านนี้มีรัก ปลูกผักกินเอง เหลือแล้วแบ่งปัน” ระดับตําบล สานต่อโครงการ “Phitsanulok Green Together : ปลูกผัก & สร้างถัง รวมพลังรักษ์โลก เมืองสองแคว” เพื่อร่วมเป็นส่วนหนึ่งในการเฉลิมฉลองเนื่องในวันดินโลก ปี 2565 (World Soil Day 2022) "ดินดี อาหารดี สุขภาพดี ชีวีมีสุข : Great Food from Good Soil"
วันนี้ (15 ธ.ค. 65) นายพัชรพล มั่นปาน นายอําเภอบางระกํา เปิดเผยว่า อําเภอบางระกําให้ความสําคัญในการดําเนินงานเพื่อพัฒนาและเสริมสร้างคุณภาพชีวิตที่ดีให้กับพี่น้องประชาชนในพื้นที่ โดยเฉพาะอย่างยิ่งการน้อมนําหลักปรัชญาของเศรษฐกิจพอเพียงเพื่อทําให้ประชาชนสามารถ “พึ่งพาตนเอง” และการน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” มาดําเนินการขยายผลในพื้นที่ ซึ่งเป็นส่วนหนึ่งของการขับเคลื่อนกิจกรรมเนื่องในวันดินโลก ปี 2565 (World Soil Day 2022) ภายใต้แนวคิด "ดินดี อาหารดี สุขภาพดี ชีวีมีสุข (Great Food from Good Soil : Soil Nutrition Awareness Week)" ด้วยการจัดตั้ง “ทีมคณะทํางานขับเคลื่อนโครงการฯ” และดําเนินการจัดการประกวดโครงการ “หมู่บ้านนี้มีรัก ปลูกผักกินเอง เหลือแล้วแบ่งปัน” เพื่อส่งเสริมให้พี่น้องประชาชนทุกครัวเรือนได้มีแนวทางการสร้างความมั่นคงทางอาหารในระดับครัวเรือนและชุมชน ด้วยการปลูกพืชผักสวนครัว พืชสมุนไพร เพื่อลดรายจ่าย ในการดํารงชีวิตประจําวันของประชาชน รวมทั้งดําเนินการนํานโยบายของกระทรวงมหาดไทยในการดําเนินการจัดทํา “ถังขยะเปียกลดโลกร้อน” ในทุกครัวเรือน เพื่อให้ประชาชนสามารถใช้ประโยชน์ด้วยการนําเศษอาหารมาเทรวมไปถังขยะเปียกเพื่อให้จุลินทรีย์ย่อยสลายเป็นปุ๋ยหมักบํารุงดิน และบํารุงพืชผักสวนครัวบริเวณแปลงผักต่อไป ซึ่งการดําเนินงานประกวดนี้เป็นการดําเนินการต่อเนื่องจากโครงการ “Phitsanulok Green Together : ปลูกผัก & สร้างถัง รวมพลังรักษ์โลก เมืองสองแคว” ที่ได้ดําเนินการขับเคลื่อนมาก่อนหน้านี้
นายพัชรพล มั่นปาน นายอําเภอบางระกํา กล่าวว่า เมื่อวานนี้ (14 ธ.ค. 65) ณ แปลงผักชุมชนบ้านวังแร่ หมู่ที่ 3 ตําบลชุมแสงสงคราม อําเภอบางระกํา จังหวัดพิษณุโลก องค์การบริหารส่วนตําบลชุมแสงสงคราม โดย นายฉลาด ยังเจริญ นายกองค์การบริหารส่วนตําบลชุมแสงสงคราม ในฐานะหัวหน้าคณะทํางานขับเคลื่อนโครงการ “หมู่บ้านนี้มีรัก ปลูกผักกินเอง เหลือแล้วแบ่งปัน” ระดับตําบล ได้เป็นผู้นําทีมขับเคลื่อนโครงการ “หมู่บ้านนี้มีรัก ปลูกผักกินเอง เหลือแล้วแบ่งปัน” ระดับตําบล อันประกอบด้วย ข้าราชการ พนักงาน เจ้าหน้าที่ ผู้นําท้องที่ ผู้นําท้องถิ่น ครู นักเรียน โรงเรียนบ้านวังแร่ และพี่น้องประชาชนอาสาสมัครในพื้นที่ ร่วมกันปรับพื้นที่เตรียมปลูกผักตามโครงการ “หมู่บ้านนี้มีรัก ปลูกผักกินเอง เหลือแล้วแบ่งปัน” เพื่อรองรับการตรวจประเมิน ครั้งที่ 1 ตามโครงการฯ ของอําเภอ ซึ่งการดําเนินงานพบว่าเป็นไปด้วยความเรียบร้อย ทีมคณะทํางานฯ และภาคีเครือข่ายในพื้นที่ ต่างพร้อมใจกันลงมือปฏิบัติด้วยความสนุกสนาน ครื้นเครง และทุกคนตั้งใจจะมาร่วมกับสร้างสิ่งที่ดี Change for Good ให้เกิดขึ้นกับชีวิตตนเอง ครอบครัว และชุมชน
“อําเภอบางระกํา มีความมุ่งมั่นในการขับเคลื่อนงานสนองแนวพระราชดําริเพื่อเสริมสร้างความมั่นคงด้านอาหาร สร้างคุณภาพชีวิตที่ดีให้กับพี่น้องประชาชนทุกคน พร้อมทั้งนํานโยบายของกระทรวงมหาดไทยที่มุ่งทําให้เกิดการ “บําบัดทุกข์ บํารุงสุข” พี่น้องประชาชน กอปรกับการทําให้เกิดสิ่งแวดล้อมที่เอื้อต่อการดํารงชีวิต ทําให้ลูกหลานชาวบางระกําได้มีสิ่งแวดล้อมที่ดี มีอากาศที่บริสุทธิ์ อันจะทําให้มีชีวิตที่ดีอย่างยั่งยืน” นายอําเภอบางระกํา กล่าวเพิ่มเติม
#WorldSoilDay #วันดินโลก #soilswherefoodbegins #Soils4Nutrition #FAO #MOI #กระทรวงมหาดไทย #บําบัดทุกข์บํารุงสุข #SDGsforAll #ChangeforGood